Euroopa Liidu Teataja L 118 , 20/05/1972 Lk 0019 - 0020

Soomekeelne eriväljaanne: Peatükk 3 Köide 4 Lk 0179

Taanikeelne eriväljaanne: Seeria I Peatükk 1972(II) Lk 0438

Rootsikeelne eriväljaanne: Peatükk 3 Köide 4 Lk 0179

Ingliskeelne eriväljaanne: Seeria I Peatükk 1972(II) Lk 0454

Kreekakeelne eriväljaanne: Peatükk 03 Köide 8 Lk 0003

Hispaaniakeelne eriväljaanne: Peatükk 03 Köide 6 Lk 0003

Portugalikeelne eriväljaanne Peatükk 03 Köide 6 Lk 0003



Nõukogu määrus (EMÜ) nr 1037/72, 18. mai 1972, millega kehtestatakse humalatootjatele ettenähtud abi andmise ja finantseerimise üldeeskirjad EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] eriti selle artikli 13 lõiget 3, võttes arvesse nõukogu 21. aprilli 1970. aasta määrust (EMÜ) nr 729/70 ühise põllumajanduspoliitika finantseerimise kohta, [2] eriti selle artikli 3 lõiget 2, võttes arvesse komisjoni ettepanekut ning arvestades, et: määruse (EMÜ) nr 1696/71 artiklis 12 on sätestatud abi andmine ühenduses toodetud humalale; seetõttu on vaja kehtestada kõnealuse määruse artiklis 13 ettenähtud üldised rakenduseeskirjad; halduslikel põhjustel tuleb abi andmist kõigis liikmesriikides piirata üksnes asjaomase liikmesriigi territooriumil asuvate humalakasvatusaladega; abi antakse üksnes registreeritud humalakasvatusaladele; sellest tulenevalt tuleks sätestada, et liikmesriigid seavad sisse selliste alade deklareerimise ja registreerimise süsteemi; abi süsteemi nõuetekohaseks toimimiseks tuleks läbi viia kontrollimisi, mis tagavad abi andmise üksnes aladele, kuhu on istutatud humal ja kust saak on koristatud; tuleks sätestada, et aladel, millele abi taotletakse, tuleb humalat kasvatada tavapärasel viisil; kõnealune abi toob kaasa kulutusi; määruse (EMÜ) nr 1696/71 artiklis 17 sätestatakse, et kõnealuse abi suhtes kohaldatakse ühise põllumajanduspoliitika finantseerimist käsitlevaid määrusi; sellest tulenevalt tuleks täpsustada, et kõnealust abi finantseeritakse vastavalt määruse (EMÜ) nr 729/70 artiklile 3, ON VASTU VÕTNUD KÄESOLEVA MÄÄRUSE: Artikkel 1 Järgmistes artiklites sätestatud üldeeskirju kohaldatakse humalatootjatele ettenähtud abi suhtes, mida antakse vastavalt määruse (EMÜ) nr 1696/71 artiklile 12. Artikkel 2 1. Iga liikmesriik annab abi üksnes oma territooriumil asuvatele humalakasvatusaladele. 2. Abi antakse tootja taotluse alusel tingimustel, millega tagatakse abi saajate võrdne kohtlemine, sõltumata nende ettevõtte registrisse kantud asukohast ühenduses. Artikkel 3 1. Liikmesriigid seavad sisse humalakasvatusalade deklareerimise ja registreerimise süsteemi. 2. Liikmesriigid korraldavad: a) tootjate esitatud humalakasvatusalasid käsitlevate deklaratsioonide õigsuse ja b) koristatud alade kontrollimise. Tootjate ühendusi ei määrata kõnealust kontrollimist läbi viima. Artikkel 4 Humalakasvatusalad, millele taotletakse abi, peavad olema tavapärase tootmiseks sobivate humalataimede istutustihedusega. Artikkel 5 1. Määruse (EMÜ) nr 1696/71 artiklis 12 ettenähtud abi on sekkumine määruse (EMÜ) nr 729/70 artikli 3 lõike 1 tähenduses. 2. Lõikes 1 nimetatud abiga seotud kulutused on võrdsed summadega, mida makstakse määruse (EMÜ) nr 1696/71 artikli 13 ja selle kohaldamiseks vastuvõetud sätete alusel. Artikkel 6 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. mai 1972 Nõukogu nimel eesistuja M. Mart [1] EÜT L 175, 4.8.1971, lk 1. [2] EÜT L 94, 28.4.1970, lk 13. --------------------------------------------------